  Анжелика Тихонова корреспондент Буре ваён но данлык аре Удмуртиын Быдӟым Атыкай ожын быремъёслы синпелетъёсты тупатъян ужъёс азьланьтӥсько. 385 чакламъёсыз пӧлысь туннэ нуналлы 223-зэ выльдӥзы ини. Со сярысь «ВКонтакте» мерлыко вотэсысь бамаз элькун кивалтэтлэн тӧроез Ярослав Семёнов ивортӥз. Кылемзэ синпелетъёсты 2020-тӥ ар пумозь лэсьтозы Та ужъёслы коньдон элькун коньдэтысь висъямын. Озьы ик бадӟым ӵектослы коньдон висъяны мылкыд каризы спонсоръёс, депутатъёс но «Наша инициатива» мер огазеяськонлэн ыстэм муртъёсыз Ярослав Семёнов, Удмуртиысь кивалтэтлэн тӧроезТросаз муниципал кылдытэтъёсын вань синпелетъёсты тупатъязы ини. Котькинлэсь ӝог Ижкар, Дэбес, Кизнер но Кияса ёросъёс вуттӥзы.  Тодэ вайытом, Россилэн азьмуртэз Владимир Путин Вормон парадэз но «Быронтэм полк» ужрадэз ортчытон нуналъёсты шараяз. Тегъёс: Ижкар Удмуртия синпелет ВормонНунал БыдӟымАтыкайож буреваён ЯрославСемёнов  